الحمد لله واشهد ان لا اله الا الله وحده لا شريك له واشهد ان محمدا عبده ورسوله صلى الله عليه وسلم. اما بعد اه المعاني اللطيفة في اي عمرة اه ان انت في العالم بيبقى لك زكريات او امور
ممكن تجدها اثرت فيك في العمرة. يعني ممكن انك انت تجد آآ مشهد معين شيء شفته اية اثرت فيك. آآ صلاة معينة العمرة لها زكريات كتير. لكن آآ من اكتر حياتي اللي اثرت
عموما في العمرة اية هي اية واحدة عندما تقرأها خاصة وانت في آآ عند الكعبة تجد لها اثر عجيب في النفس. كأنك اول مرة تقرأها وانت بتطوف بآية الله تعالى
وتستحضر يعني هذه الكعبة المباركة كم طاف بها من اشخاص وكم عبد فيها؟ وكم آآ سجد عندها؟ وكم من الاجور يعني يعني حصلت عندها كم من الصلوات؟ كم من الدعوات
ثم تتذكر يعني هذا الرجل العظيم الذي بنى تلك الكعبة المباركة كم له من الاجور يعني؟ ازا كان ربنا اكرم الحجر الذي وقف عليه ابراهيم يا ابن الكعبة فجعل من السنة ان يصلى خلفه. اكراما لحجر اعان على بناء الكعبة. فكيف باكرام
بسم الله تعالى لمن بنى الكعبة اساسا انت تتخيل اقصى درجات الكرامة لابراهيم عليه السلام عند الله سبحانه وتعالى لكن كانك لاول مرة تقرأ قول الله تعالى واذ يرفع ابراهيم القواعد من البيت واسماعيل ربنا تقبل منا
انك انت السميع العليم. شيء مخيف جدا. انك انت تستشعر ان هذا الرجل يخاف من عدم القبول هو يبني الكعبة هو بيبنيها اصلا ما فيش حد يعني ما فيش حد يراقيه ولا حد. ده هو ربنا لما قال له يعني اذن في الناس بالحج قال يعني قال يا رب ازن في مين؟ هو ما فيش حد اصلا
موجود يعني حتى ما فيش حد يثني عليه ما فيش حد يعني يراقيه بعمله. ما فيش حاجة اصلا تستدعي انك انت زي ما احنا نخاف مثلا من الرياء وكده لكن تجد انه يقول ربنا تقبل منا. انك انت السميع العليم. وهو نفسه نفس الشخص
يقول ربي اجعلني مقيم الصلاة ومن ذريتي ربنا وتقبل دعائي وبعد كده مخك بقى يروح بقى لبعيد. وتقعد تفكر في الاحاديث والادعية النبوية. فتجد النبي عليه الصلاة والسلام برضو كان يطلب نفس الطلب
وكل يوم بنقولها بس ما ناخدش بالنا. اللهم اني اسألك علما نافعا ورزقا طيبا وعملا متقبلا فانت تستشعر الخوف الشديد يعني تجد الاية دي تأسر فيك جدا. الموقف ده يأسر فيك جدا. هو ازاي؟ ده الواحد ممكن يعمل عمرة يعجب بنفسه
الواحد ممكن يتصدق صدقة يعجب بنفسه. واحد ممكن يعني آآ صلينا عند في حجر اسماعيل نقعد نفتكرها طول حياتنا. لا صلينا خلف المقام انت ياد فاكرها قبلت الحجر يا سلام ده انت مغسل وضامن جنة. لأ ده اللي بنى الكعبة بيقول ربنا
تقبل مني اللي فتح مكة بيقول اسألك عملا متقبلا. اللي طهر الكعبة من هزه الاصنام كلها اللي هو سبب وجود التوحيد الى الان في هذا المكان النبي عليه الصلاة والسلام
لم يخاف من عدم القبول يبقى ايه الوضع بقى في الحالة دي كده تيجي بقى تفهم بقى ساعتها لما ما فيش مبالغة انك انت تفهم كلام السلف دلوقتي. لما كان الواحد منهم يقول كونوا لقبول العمل
ضد اهتماما منكم بالعمل. وهذا قول علي ابن ابي طالب. الم تسمعوا الى قول الله تعالى انما يتقبل الله من المتقين ابن عبيد كان يقول لان اكون اعلم ان الله تعالى قبل مني مثقال حبة من خردل
احب الي من الدنيا وما فيها. لان الله تعالى يقول انما يتقبل الله من المتقين. واحنا داخلين على رمضان في اساسيات المفروض ان احنا نعود نفسنا عليها. من الان. ودي من الاساسيات اللي لازم نأسسها قبل رمضان. وهي ان احنا نهتم بقبول العمل
ديت اكبر مشكلة عندنا. لان احنا مش شايفين اثار الاعمال علينا. فاكيد في حاجة غلط. يعني هل عملنا مقبول؟ مفترض لما عملك يخرج بل بتكافئ عليه الدنيا قبل الاخرة. الحياة الطيبة السعادة انشراح الصدر السكينة الحاجات دي لازم نلاقيها. والا ما فيش حاجة غلط
لازم استشعر الناس في حواليها تستشعر زلك لازم اكون اجد بركة العمل دوت في في كلامي في افعالي في اولادي طالما في في في حاجة غلط يبقى لازم نهتم نرجع تاني للوصول ونهتم بقبول العمل. كم رمضان عدى علينا؟ كم؟ كم عمرك؟ كم مرة يعني صدقات وصلوات ودعوات
ومش عرفة حاجات كتير مواسم كتير بتعدي علينا واسئلة وادعية وليه الحال مبيتغيرش يبقى احنا لازم نرجع بقى ورا خطوة ونسأل نفسنا على ايه على قبول الاعمال. قبول الاعمال محك خطير جدا. لو قبل منك عمل الدنيا تتقلب كلها. فتقبلها ربها بقبول حسن. وبالتالي
انبت نباتا حسنا كفلها زكريا. بركات اللي جت على مريم كلها عليها السلام. انما نتجت عن ربنا تقبلها. بقبول حسن واذا قبل الله عبدا احبه. واذا احبه وضع له القبول في الايه؟ في الارض. وضع له القبول في الارض. ويمكن ربنا يقبلك كله
خد بالك في حاجتين القبول دوت فيه نوعين من القبول ان ربنا يقبل العمل وان ربنا يقبلك انت شخصيا ايه الفرق بين الاتنين العمل كل عمل وحدة مستقلة. ممكن انت تعمل عمل ربنا يقبله
بس مش معنى كده ان انت عديت ان انت في عمل عملته اتقبل وعمل تاني عملته اتقبل وعمل تالت عمل اتقبل وفي نفس الوقت عملت معاصي كتير قوي وفي النهاية غلبت سيئاتك على حسناتك فتعرضت لايه؟ للعذاب او نحو ذلك
فممكن ربنا يقبل العمل كونه قبل العمل مش ضروري دليل انك انت ايه نجوت لكن اللي دليل اكيد انك نجوت ان ربنا يقبلك انت شخصيا ممكن تعمل عمل ربنا يقبلك. يعني ايه يقبلك؟ يعني خلاص. سيوفقك في كل حياتك. ازا قبلك وفقك في كل حياتك
خلاص يبقى اصلا ما فيش احتمال انك انت سيئاتك تغلب على حسناتك ازا قبلك الله وممكن عمل تعمله كده تعدي به على طول ودي بقى ما حدش بيعرفها بتيجي منين ولا بتيجي ازاي
هي بقى بتبقى على قدر الاخلاص والبزل. سيدنا عثمان مسلا لما جهز جيش العسرة الجيش اللي كان رايح تبوك والكلام دوت سيدنا عثمان تصدق لما النبي عليه الصلاة والسلام حث الناس على الصدقة قال علي مائة ناقة مائة ناقة. لاقتابها واحلاسها
وقال النبي عليه الصلاة والسلام من يجهز جيش العسرة وله الجنة. قال علي مائتي ناقة. لاقتالها واحلاسها. قال من يجهز جيش العسرة وله الجنة؟ قال علي ثلاثمائة ناقة يا قتالها واحلاسها فتبسم النبي عليه الصلاة والسلام وبعت له البشارة دي انت اتقبلت خلاص. قال ما ضر عثمان ما
قال بعد اليوم. يعني خلاص الشخص ده في اليوم ده اتقبل كله على بعضه. مش اتقبل عمله ده بس لأ العمل ده خلاه هو نفسه مقبول عند الله. ما ضر عثمان ما فعل بعد اليوم. يعني لا يقلق عثمان. عثمان داخل الجنة بلا ريب ولا شك
كذلك عمل الصحابة في يوم بدر. يوم بدر اليوم ده خلى كل حضر عدى خلاص. اتقبل شخصيا مش اتقبل عمله يوم بدري بس زلك لما لما احد الصحابة حاطب عمل حاجة غلط كده المهم النبي عليه الصلاة والسلام قال لسيدنا عمر ما يدريك يا عمر لعل الله اطلع الى اهل
بدر فقال اعملوا ما شئتم فقد غفرت لكم. يعني ربنا قابلهم باشخاصهم فده دي مرحلة عالية. ايه ايه هل ممكن انا ايه العمل اللي ممكن اعمله عشان ربنا يقبلني؟ وازا قبلك خلاص. يعني خلاص. مش معنى خلاص يعني يعني انا ممكن افجر
وهيبان لي برضو لأ هو لو قبلك هيوفقك ولو قبلك هيسددك. فازا احببته ما هو لو قابلك يبقى حبك. كنت سمعه الذي يسمع به بصره الذي يبصر به يده التي يبطش بها. رجله التي
ولئن سألني لاعطينه ولئن استعاذني لاعوزنه. يبقى انت تكون عبد موفق لك معية خاصة من الله سبحانه وتعالى. كيف تفضل مسدد موفق؟ تفضل ربنا يعصمك من الفتن ويقيك من الشرور الى ان تلقى الله سبحانه وتعالى
عشان كده احنا لازم نركز. مش بس انا بركز ان العمل اتقبل. لا ده انا باركز يا رب وفقني لعمل تقبلني به. مش تقبل العمل اكون اكون انا عندك مقبول انتهى الكلام. لو انت اصبحت مقبول عند الله سبحانه وتعالى. فلذلك انت في كل عمل بتعمله بتحاول تحسنه على قد ما تقدر
يمكن هو ده العمل. اللي ربنا مش هيقبله هيقبلني به وتفضل انت في هذه الايه؟ هذه المجاهدة في كل عمل بتعمله. لذلك كل صلاة هتبقى بالنسبة لك تحدي كل بنت جميلة قدامها بتعدي تحدي يمكن
يمكن دي اللي تعديني. كل صدقة بتحسنها وبتخفيها وبتجملها وبتنقيها وبتخليها من افضل اموالك. يمكن هي دي كل دعوة كل سجدة كل عمرة كل حجة تفضل تتفنن في كل عبودية. لذلك وانت داخل رمضان هتخش بالنفسية ديت تحدي
رمضان فرصة اكبر بكتير من غير رمضان ان انت تتقبل. لان هناك العبادة ايسر والاعمال اكتر وكزا وكزا وكزا. والرحمات والبركات والشياطين والكلام اللي انتم عارفينه دوت فبالتالي يكون الفرصة كبيرة فبالتالي انا هخش المرة دي تراويح هتبقى مختلفة التهجد هيبقى مختلف الصيام نفسه مش هيكون زي صيام اي سنة انا عايز اتقبل
ما فيش حل لازم اتقبل يبقى انا عايز اتكلم النهاردة عن القضية ديت. اقبلني يا رب. ازاي ربنا يقبل منك دي يقبل منك العمل. قبول العمل كما قلت لكم ازا قبل الله عملك
تجد اثر ذلك في الاخرة. وممكن تجد اثار ذلك في الدنيا في حاجات لازم هتحصل لك زي مسلا انشراح الصدر طمأنينة السكينة السعادة الحياة الطيبة حياة القلب يعني طبعا وفيه حاجات ممكن تحصل ممكن ما تحصلش. زي مسلا سعة الرزق تبقى غني مسلا او كثرة الولد مع البركة في آآ يعني
الاشياء ديت يكون يوسع عليك في المال يوسع عليك في الولد ممكن تحصل ممكن ما تحصلش ان الحاجات دي دنيوية. امور دنيوية يعني ممكن ربنا يعطيها العبد وممكن عبد تاني ربنا يحميه منها. مش حرمه منها خد بالك
هو في الحالتين راضي عن العابدين. رضى عن ده ورضى عن ده. طب ليه ادى ده؟ وليه ما اداش ده؟ هو ربنا يعلم ان لما يدي ده الدنيا تبقى مكافأة له. ولو اداها لده تبقى شر له
المكافأة له انه ايه ما يديهالوش هيبقى مضيق عليه في رزقه. في نفس الوقت ربنا كده بيكافئه. لان كما جاء في الحديث ان من عبادي من من اذا اعطيته الدنيا اطغيته
يطغى ويتقلب ايه ؟ فدي امور ممكن تحصل وممكن ما تحصلش. لكن الاتنين هيحصل لهم الحاجات اللي هي لازم تحصل لاي عبد مقبول. من سعادة القلب وانشراح الصدر وهناءة الروح وطيب العيش. هذه الامور. اما بقى الامور المادية ممكن تحصل ممكن ما تحصلش
واضح؟ طيب السؤال بقى الاخطر من كل ده هل انا ممكن اعرف انا اتقبلت ولا لأ ؟ او على الاقل عملي اتقبل ولا لأ ؟ لا يمكن ان انت تعرف
لان دوت امر مغيب. لازم يبقى بوحي طب ما فيش حتى علامات؟ اه في علامات كتير ممكن تقدر تعرف بها انت اتقبلت ولا ما اتقبلتش. عملك ده عدى ولا ما عداش
مش هتقدر تجزم في النهاية اه وده مطلوب عشان تفضل طول عمرك مستمر لو واحد عرف انه اتقبل ممكن يريح. لكن تفضل طول عمرك حاسس ان في ان انت لأ يمكن لأ. يمكن لأ. وتفضل تحسن الى الابد
هل في علامات اقدر اعرف دي انا عملي ده مقبول ولا لا؟ في علامات العلامة الاولى هي خوفك من عدم القبول ودي من اوضح العلامات. دي علامة كويسة جدا. ان انت تكون خايف. ان انت تسمع درس زي ده تطلع خايف ان عملك ما يتقبلش. اديك حاجة كويسة
ما فيش حاجة سلبية انك انت بتعمل العمل وانت يعني بعد ما بتعمله حاسس ان هو بعمل ده ما ينفعش. العمل ده ممكن ما يتقبلش مش بتسيء الزن بالله انت بتسيء الزن بايه؟ بنفسك انت. في نفس الوقت بتحسن الزن بالله
فالخوف من عدم القبول من علامات القبول. لان ربنا باين كده ان اللي الناس اللي ربنا بيقبلهم يخافون من عدم القبول قال تعالى والذين يؤتون ما اتوا وقلوبهم وجلة. انهم الى ربهم راجعون. اولئك يسارعون في الخيرات وهم لها سابقون
السيدة عائشة لما قرأت هذه الآية قالت يا رسول الله هذه الاية اهم الذين يزنون ويسرقون ويقتلون ويخافون قال لا يا ابنة الصديق بل هم الذين يصومون ويصلون ويتصدقون ولكن يخافون الا يقبل الله منه
والذين يؤتون ما اتوا يعني من الاعمال الصالحة وقلوبهم وجلة يعني خائفة. انهم الى ربهم راجعون. اولئك يسارعون في الخيرات وهم لا سابقون. لذلك ما لك بن دينار كان بيقول الخوف
على العمل الا يتقبل اشد من العمل نفسه انك تعمل العمل ده كوم وانك انت تصونه الى ان يقبل ده كوم تاني. الخوف على العمل الا يقبل اشد من العمل نفسه. لزلك بعض السلف يقول كانوا يجتهدون في العمل. كانوا يجتهدون في العمل. فاذا فعلوه
وقع عليهم الهم. ايقبل ام لا كانوا يجتهدون في العمل فاذا فعلوه خلاص انبسط بقى واعجب لا. قال القي عليه الهم ايقبل ام لا؟ الهم ده احيانا بيكون همك ان العمل ما يتقبلش احيانا بيكون هم سلبي
واحيانا بيكون هم ايجابي. يعني الخوف من عدم القبول دوت احيانا بيتحول الى حالة نفسية سيئة واحد يقول لك انا مش هتقبل انا مش ممكن انا انا. الهم السلبي اللي هو بيبان طب سلبي ولا ايجابي اعرف منين؟ تعرف من اثاره
ازا ادى الى احباط يأس انقطاع عن العمل سوء زن بالله يبقى ده كان هم سلب وده من الشيطان الشيطان يريدك ان تتوقف. باي طريقة. ممكن يجي لك من ناحية عمل صالح. يقول لك الخوف من عدم القبول وايه؟ فاليك انت بتاع ربنا وبتاع. فيقول لك تعال لي بقى من ناحية ايه
الخوف من عدم الخبول. ويقعد يأفور لك في الموضوع ده لغاية ما ايه؟ يوقفك. وييأسك. هو كل واحد بيجي له من سكة. مش هيجي لك مسلا سكة النساء ولا هيجي لك من سكة
العادة السرية ممكن تمشي بتاع السكة ديت لكن ممكن يجي لك من سكة نية صالحة جدا الاخلاص ما تخليك ما تعملش العمل ليه عشان الاخلاص ما هو الناس هيشوفوك فيوقفك. او يقول لك خوف من عدم القبول. انت كده كده الموضوع شكلك مش مقبول. فييأسك ويحبطك. فتلاقي همتك نزلت. حتى لو ما بطلتش بس الهمة ايه
نزلت هو كده عمل نفس النتيجة اللي عملها مع بعادة سرية ابو بنات والكلام دوت. مش هيفرق معه. المهم انك تقف وخلاص. المهم ان انت تيأس. بل ممكن يكون المدخل
ده بالنسبة لك اسوأ من المدخل بتاع المعصية. لان المدخل ده ظاهره انه مدخل حسن ده انا اللي وقفني الخوف من الرياء تزن كمان ان انت بتحسن صنعا لكن التاني لما وقفته العادة السرية ما خلتوش يصلي او ما خلتوش يطلب علم. عارف وندمان ومقصر. لكن التاني فاكر ان هو بيعمل كويس
فلازم يكون الهم ايجابي مش سلبي دي نقطة مهمة جدا. ان كتير من الشباب كتير من البنات يعني الخوف من الله بيؤدي معه الى مرحلة سيئة المرحلة السيئة وده مش ده المطلوب. خلينا نرجع للاية. والذين يؤتون ما اتى وقلهم ايه؟ وجلة. تمام؟ انهم الى ربهم راجعون. كمل اولئك
يسارعون في الخيرات. وهم لها سابقون. ده ده اللي كان خايف من شوية. طب ازا الخوف الايجابي خلاه يعمل ايه؟ خلاه بقى ايه؟ يشد حلو شوية. ما انا لما ابقى خايف من خاف ايه؟ ادلج. ومن ادلج بلغ المنزل. يعني اللي خايف على وقته واللي خايف ما يوصلش بيعمل ايه؟ بيسافر بالليل
بينجز نفسه ومن ادلج بلغ المنزل اللي بينجز دوت بيوصل. فالخوف الايجابي هو الخوف اللي بيخليك تبقى اسرع يبقى اشد حرص على العمل. وبالتالي لما انا اتكلم في الهم من عدم القبول هيؤدي بي. لما الهم يبقى ايجابي. هلاقي نفسي العمل اللي جاي احسن من العمل اللي فات
والعمل اللي جاي بقيت احوط فيه من العمل اللي فات واجد في نفسي كسرة ايجابية في نفسي تواضع في نفسي زيادة في الدعاء بقبول العمل. دي اسار الهم الايه؟ الايجابي. لزلك كان السلف شف الهم الايجابي. كانوا ازا انتهى رمضان ظلوا ستة
اشهر يدعون ربهم ان يتقبل ايه؟ منهم. بعد كده ستة اشهر يدعون ربهم ان يبلغهم رمضان الليل اللي بعده. يبقى ازا هم على حرصهم الشديد على هموم الكبير الا يتقبل منهم رمضان. الموضوع ده ما تحولش الى ايه؟ الى يأس ولا شيء. بل تحول الى دعاء. وده شيء ايه؟ شيء ايجابي. فلازم تتأكد عشان الموضوع ده مدخل
الشيطاني ممكن يحطمك. لأ هم الصالحين بعدم قبول عمل كان يؤديه الى انهم يسارعون في الخيرات بل وهم لها ايه؟ سابقون طيب علي ابن ابي طالب في اخر ليلة من رمضان عشان تعرف هم نفس اللي بيقول كده هو اللي كان بيعمل كده. كان يقول في اخر رمضان ليت شعري من المقبول
فنهنيه ومن المحروم فنعزيه. ما قالش مين المردود اللي قال محروم. هو جاب النتيجة بتاعة عدم القبول الحرمان. الحرمان بقى من كل حاجة هنقول لك كمان شوية ومن المحروم فنعزيه؟ هو نفس الشخص ده هو اللي كان بيتقال فيه كانوا يدعون ربهم الا ان يتقبل منهم لمدة ايه؟ ستة اشهر. يبقى انا عندي خوف من قبول العمل ودي حاجة كويسة
بس حاجة بتدفعني الى التحسين تدفعني الى المزيد من الايه؟ من العمل. طب هو اصلا الخوف ده جاي منين؟ الخوف جاي لي من ان انا بدأت اقلق. ليه احيانا بتعمل عمل. انت النهاردة صليت صلاة مسلا
وجدت حلاوة في الصلاة ديت ما لقتهاش في الصلوات اللي فاتت كلها. هيحصل ايه هتشك في كل اللي فات ان اللزة اللي وجدتها في العبادة دي هو انا ليه ما لقيتهاش
اللي قبل كده اللي قبل كده يا كيتي فيه مشكلة. نفس العبادة دي اللي انت لقيت فيها لزة ممكن بعد كده ربنا يوفقك لعبادة تانية تجد فيها ايمان اعلى. فانت
تشكي في الايه في اللي انت كنت معتمد عليها وكانت سبب في الشك في اللي قبليها. كل ما بيزيد ايمانك بتبتدي تقلق. طب انا كنت ايه اصلا؟ لما انا دلوقتي
غير ان زيادة الايمان نفسها معناها زيادة معرفة الله زيادة معرفة الله تعني زيادة احساسك بما يليق بالله دايما وما قدر الله ايه؟ حق قدر فجر واحد فينا يعمل اي كلام في العبادة وبعد كده يقول يعني ايه؟ ده ده احنا كويس ده احنا احسن من غيرنا. لانه ما يعرفش ربنا
اللي يعرف ربنا صح يعرف ان كل اللي بيعمله ما يليقش بربنا اصلا زلك الملايكة كما قال النبي عليه الصلاة والسلام منهم الراكع ابدا ومنهم الساجد ابدا. يعني من ساعة ما ربنا خلقه ليوم القيامة ساجد
فاذا قامت القيامة رفعوا رؤوسهم الى الله وقالوا سبحانك ما عبدناك حق عبادتك. ده ساجد من ساعة ما اتخلق لغاية ما يوم القيامة ساجد بس لكن هو مش بيبص لمقدار الايه؟ العمل يبص هو ربنا يليق بايه
لا يليق بي اكتر من كده وبالتالي فكل ما تعرف ربنا اكتر كل ما تستحقر عملك اكتر. كل ما تقول عملي ده يستاهل ما يتقبلش لان ربنا ما يليقش به عملي. عملي ده اقل بكتير مما يليق بالله سبحانه وتعالى. فكل ما تعرف ربنا اكتر كل ما يزيد ايمانك كل ما تعرف ربنا اكتر كل ما
فدي ترجع الامر ده يرجع تاني. اثره خوف على كل اعمالك السابقة ان هي ما تتقبلش. ولولا فضل الله ما كانش اتقبل منك حاجة ان ربنا مش بيقبل على اعتبار ان العمل ده يليق به لأ. على اعتبار ان العمل ده حقق الشروط اللي هي المطلوبة منه. لكن هل هو يليق بالله
وما قدر الله ايه؟ حق قدره. سبحانك ما عبدناك حقا. النبي عليه الصلاة والسلام نفسه هو نفسه ومن هو. يقول لا احصي ثناء عليك. انا مش ممكن كل الثناء اللي اعمله يكون يليق بك. لا انا ما اقدرش بس انا اخري عبد مني
لا احصي ثناء عليك انت كما اثنيت عليه على نفسك. فده بيخليك كل ما بتزداد ايمان كل ما تعرف ربنا اكتر كل ما ترجع على نفسك ما لناش غير ربنا
فده بيخليك تخاف اكتر من عدم قبول الايه؟ العمل. دي علامة اللي هي الايه؟ الخوف من عدم قبول العمل. العلامة التانية ان يرى العبد انه بعد العمل وفق الى المزيد من الاعمال الصالحة
ان ربنا وفقه للمزيد من الاعمال الصالحة. ده دليل قوي جدا ان ربنا قبل منك. انه لولا انه قبل منك ما كانش هيديك التانية ديت اجزاء الحسنة الحسنة. وهل جزاء الاحسان ايه
الا الاحسان. لذلك قال بعض السلف ان من ثواب الحسنة الحسنة بعدها وان من ثواب السيئة السيئة بعدها الحسنة بتجيب اختها والسيئة بتجيب ايه؟ بتجيب اختها. لزلك من الحاجات اللي بتخلينا دايما دايما. بعد رمضان نحس ان فيه حاجة غلط
انك تجد ان الاعمال راحت راحت مش معنى قصدي خد بالك من حاجة عشان في برضو ناس بتخاف بزيادة هل يمكن حد بعد رمضان يبقى احسن من رمضان صعب يعني
من الزروف اللي في رمضان اكيد مش زي بعد رمضان. ما فيش واحد هيصلي التراويح وتهجد وهيصوم كل يوم يعني. ويعتكف عشر تيام رمضان حالة خاصة مش قصدي ان انت المفروض بعد رمضان تبقى احسن من رمضان. صعب يعني. ده كلنا نستنى رمضان عشان نعوض يعني
بس على الاقل الاعمال كلها ما زالت موجودة. ولو بنسبة لما يناسب ما بعد رمضان. يعني القيام ما رحش. لسه بتقوم مسلا بحج جزء الصيام ما راحش خالص ده صوم نوافل اتنين وخميس تلات ايام كل شهر. الورد قرآن ما طرش. فيه ورد قرآن شغال اه مش بقرا خمس اجزاء
رمضان لسه بجيب جزء في اليوم على الاقل الاجناس الاعمال موجودة. القلق بقى ان عملي يروح كله يعني مش موجود اصلا لأ لا يبقى فيه حاجة غلط يبقى انت تقلق على طول
ما صمتش ولا يوم نافلة بعد رمضان ما فيش قيام ليل من بعد رمضان ما فيش صدقة من بعد رمضان؟ ما فيش يعني خليك موضوع ده ايه؟ تخيل بقى بعد رمضان. بعد يوم عرفة بقى يعني بعد كل مواسم الخير لازم تأكد ان ان الاعمال موجودة. اه مش تبقى زي رمضان اكيد. لكن مش ممكن
العمل اختفى خالص واتقبل يعني تقلق بقى ساعتها تقلق بقى ساعتها. لان ربنا بيقول ايه؟ ومن يقترف حسنة نزد له فيها حسنا. ان الله غفور شاكور الشكور هو اللي يشكر. يعني ايه ربنا يشكرك؟ يشكرك يعني يديك مكافأة
ويديك مكافأة يعني يوفقك لحسنة بعد الايه؟ بعد الحسنة الاولانية وده ممكن يبرر لك كتير من الحاجات اللي انت كنت بتجد لها مبررات تانية يا ترى انت وقفت حفظ القرآن ليه؟ اصل الظروف اصل المزاكرة
يا ترى بطلت تحضر الدرس ليه؟ اصل آآ يا ترى آآ وردك من القرآن وقع عليه اصل مزاكرة اصل الزروف اصل لأ لأ لأ نحاول بقى ايه يعني مش يمكن تكون ما تقابلتش
بس هو ده السبب ما اتقبلش منك. ولما ما اتقبلش منك اتحرمت منه ولو كان اتقبل منك ما كانش اتقطع ما كان لله دام واتصل وما كان لغير الله انقطع وانفصل
وبالتالي طب انا اعمل ايه انت بتدمرني كده تيأسني لأ انا بقول لك ارجع تاني وسيبك من المبررات ديت وكن حريص على قبول العمل تاني. عشان كده احنا بنأكد ان احنا النهاردة عايزين نحرص على قبول العمل. ليه؟ لان دوت الضمان الوحيد ان انا استمر
مش ممكن ربنا يقبل عمل مني وما يوفقنيش له بعد كده. مش ممكن انا حريص اوي ان العمل بتاع النهاردة انا ما اعرفش بكرة يحصل فيها ايه. لكن انا اقدر النهاردة اتعامل انا النهاردة ابزل مجهودي في ان انا اكون مخلص في الدرس ده وانا بديه لكم
ان انا احسنه ان انا اتقي الله ان انا احضر كويس. رجاء ان ربنا يوفقني اجي لكم الدرس الجاي انا حريص جدا ان انا بصلي العشاء النهاردة ان انا احسن في صلاتي واخلص فيها. رجاء ان ربنا ما يحرمنيش من صلاة الجماعة
انا معي حاجة النهاردة اقدر اضمن بها بكرة بالتالي ان انا مش باقول لك احباط ولا يأس لأ. يقول لك ارجع تاني للعمل اللي انقطع. وخليك حريص قوي على القبول
هنقوله ازاي يتقبل كمان شوية. بس انا عايزك تركز ان انت تقبل. وده اللي بيضمن لك انك هتستمر وما تخدعش نفسك. وحط احتمال ان انقطاعك عن العمل كان سببه ان انت ما كنتش محسن في العمل اللي فات. وبالتالي ما تقبلش وبالتالي اتقطع
ابن رجب الحنبلي رحمه الله علامة يقول كلمة قيمة جدا يقول من عمل حسنة ثم اتبعها بسيئة كان ذلك علامة على رد الحسنة وعدم قبولها عكس بقى. احنا قلنا ان اللي بيعمل حسنة امل ربنا بيوفقه لايه؟ لحسنة بعدها. طب يعكس بقى. طب افرض انا عملت حسنة وبعديها على طول عملت سيئة؟ مم. دي علامة
سيئة جدا. علامة سيئة فخليك يغلب على زنك عدم قبول الحسن. لان مش من عادة الله تعالى ان يقبل العبد حسنة. ثم يوقعه في السيئة بعدها مباشرة. رسالة الشباب اللي بييجوا مسلا يشربوا حشيش ليلة العيد
هو نفسه ده اللي كان صلى شوية في رمضان وصام طبعا اكيد في رمضان وقرا قرآن بتاع اول ما جت ليلة العيد اتفق مع اصحابه وراح شرب حشيش الشاب اللي بيروح السينما في العيد
انت مطمن قوي ليه ان عملك قبل؟ دي دي علامة ان العمل ما قبلش البنت لما بتصدق اول ما جه العيد قلعت العباية السوداء اللي كانت تروح بها المسجد والحجاب الواسع الجميل اللي كانت تروحي به المسجد. لبست الضيق وحطت الميك اب ونزلت وفسحت واتعاكست
هي مبسوطة الشاب اللي كان ايام الامتحانات يصلي في المسجد ويتضرع وبيدعو ابتهالات وتواشيح الدنيا جميلة اول ما خلصت الامتحانات فجر. راح مع اصحابه وصاع ولف وبتاع ومصايف وسواق وساحل وبنات وهري وجري
دي علامة سيئة جدا احتمال كبير يكون ده دليل ان كل اللي عملته ده ما اتقبلش. لو اتقبل كان ربنا وفقك لمثله بعد ما خلص لذلك كمل بقى مع ابن رجب بيقول كلمة رائعة جدا بيقول فما احسن الحسنة بعد الحسنة؟ وما اقبح السيئة بعد الحسنة؟ ان
علامة رد الحسنة ان توصل بسيئاته فما اوحش ذل المعصية بعد عز الطاعة فما اوحش ذل المعصية بعد عز الطاعة العلامات انك انت تلاقي نفسك العمل لما يعني ربنا يقبله تلاقي نفسك خفيف فيه. نشيط. مش كسلان. مش بتعمله حسنة تقيلة على قلبك
من علامات ان هو مقبول ان انت تلاقي في نفسك خفة في هزا العمل لزلك ربنا وصف المنافقين قال ازا قاموا الى الصلاة قاموا ايه؟ كسالى. ربنا قال وما منعهم ان تقبل منهم نفقاتهم. الا انهم
كفروا بالله وبرسوله ولا يأتون الصلاة الا هم كسالى ولا ينفقون الا هم ايه؟ كارهون. فلما ما قبلش منهم بقت الصلاة تقيلة قبال انفاق تقيل على قلوبهم. فكل ما تلاقي نفسك خفيف في العمل دي علامة جميلة ان شاء الله مقبولة. هتلاقي نفسك تقيل قوي في عمل ما تقلق شوية
برضو دي علامات احنا بنقول ما فيش حاجة ايه؟ احنا قلنا من الاول ما فيش ما اقدرش اقول لك يقين. دي علامات. تستبشر بها او بتخاف بها بس من علامات زلك برضو دي علامة مش لازم تحصل ان تجد لذة في العمل وحلاوة. ودي يعني ربنا له حكمة ممكن يعطيها العبد ممكن عبد يعني يؤخرها
علي يعني عشان كده برضه دي عشان ما حدش يخاف اوي. دي مش مش ضروري هتحصل قوي في كل عمل تعمله يكون مقبول. ان انت تجد الايه؟ تجد اللزة الحلاوة واللزة يجدها العبد
في العمل ليس شرط انما هي اكرام من الله سبحانه وتعالى بعض السلف كان بيقول كلمة جميلة قوي يقول اني لاعلم متى يقبل دعائي؟ الو الله ينور. طب ما تقول لنا
احنا واقعين قال اني لاعلم متى يقبل دعائي لولو ازاي طب قول بس قال ازا رق قلبي وخشعت جوارحي وفاضت عيناي علمت ان دعائي قبل وعرفوا منين من اللذة التي وجدها
من حلاوة العمل من حالة حالته في العمل مش ممكن ربنا يكون رقق قلبي جعل الجوارع كده خاشعة. وخلي عنيا تبكي وانا لوحدي كل ده يعني مش قدام حد الا والعمل ايه؟ ان شاء الله مقبول. وكان بيقول انا اعلم متى يقبل ايه
متى يقبل دعائي؟ لذلك احد السلف يقول انه لتمر علي اوقات اقول فيها لو ان اهل الجنة في مثل ما انا فيه من السعادة الان لهم في عيش طيب يقارن اهل الجنة بايه؟ به هو. وقال اخر ان اهل الليل في ليلهم الذ من اهل اللهو في لهوه
يبقى انت لما تجد عمل في لزة فيه حلاوة دي علامة بردو خالص. طب ما لقتش مش ضروري ما اتقبلش. ممكن ربنا له حكمة انه بيؤخر عنك الموضوع ده. يرى صدقك
مسلا يعني ان يحثك على المزيد من البزلة عشان لو جت لك بسرعة ممكن ايه تقول انا وصلت وبتاع لأ ابزل اكتر. مش مش معنى كده ان هو ما قبلش منك بس برضو هي مجرد
مجرد علامات. من علامة ان ربنا يرسل لك الثناء على السنة الصالحين هو ربنا اللي بيعمل كده خلي بالك. على السنة مين؟ الصالحين ها؟ ما تتخدعش بغيرهم اي حد يثني عليك دي هي دي البشرى. انما يأتيك الثناء على السنة الصالحين. اللي ربنا منور بصيرتهم. يبقى خليهم يشوفوا الصح. شوفوا الكويس وشوفوا
الوحش فدولا لو اثنوا عليك ودولا بيشوفوا كويس ما عندهمش الروح يا بشير مش مخبشة عندهم بصيرة اذا اثنى عليك الصالحون فدي علامة كويسة الراجل لما جه للنبي عليه الصلاة والسلام قال له انا بعمل العمل الصالح فالناس تثني علي. قال تلك عاجل. بشرى المؤمن. يعني ربنا بيبشرك يقول لك انت مقبول. طالما انا
الصالحين يثنوا عليك فانا بابعت لك رسالة ضمنية انت تمام. تمام ان الذين امنوا وعملوا الصالحات سيجعل لهم الرحمن ايه؟ ودا. ودا يعني محبة في قلوب العباد. وثناء على العباد. لزلك روي في بعض الاحاديث
قال عليه الصلاة والسلام ازا اراد الله بعبد خيرا قيض له ملكا قبل موته. بعام فيسدده وييسروا حتى يموت. وهو خير ما كان ويقول الناس مات فلان خير ما كان
دي حاجات بتشوفها فعلا. ممكن تلاقي واحد كده كان عادي خالص تجد قبل الموت بسنة كده زبط كده يصلي في المسجد ده بيصوم كتير ده بيقوم الليل يقول لك ابوه قام الفجر بساعتين ما كانش بيصلي الفجر
تلاقي الدنيا تلاقي واحدة ست كده بقى لها سنين مريضة اخر سنة دي بقت حاجة تانية خالص والناس كلها راضية عنها وعملت صلحت كل امورها هوبا ده علامة جميلة اوي. علامة رضا عالية جدا. فيه ناس كتير ربنا فعلا بيهديها في اخر سنة بالزبط. سبحان الله! طيب
دلوقتي الثناء دوت اللي الناس بتسني بها عليك. احيانا ناس كتير بتخاف منه طبعا طبعا ده شيء مخيف. ليه؟ لان هو ممكن يكون سبب للايه؟ سبب للرياء فبيخليك ايه تشوف نفسك وتعجب بعملك تقول انا انا انا انا فممكن ده يحطم لك العمل لان احنا زي ما هنشوف من الحاجات اللي هتحطملك العمل بعد العمل
فخلصت العمل بس الناس اثنت علي فاعجب بنفسي. فانا بكره ثناء الناس ممكن تكرهوا من الباب دوت ان هو قد يكون سبب ان انت تصاب بمرض الايه؟ العقم. لكن ممكن يكون ايجابي. ما هو انت مش هتختاره على فكرة. هو هيجي لك. هو قاعد بيثني عليك حتى هو هتعمل له ايه
خلاص سيدنا ابو بكر كان يقول اللهم اغفر لي ما اللهم اجعلني خيرا مما يظنون واغفر لي ما لا يعلمون فكان بيكسر في نفسه الايه شهر قوة العقب دي بقوله
واغفر لي ما لا يعلمون انا عارف نفسي اكتر منك يعني الكلام اللي انت بتقوله ده مبالغ فيه جدا. بس الحمد لله دي نعمة من ربنا ان هو بعت الصالحين يثنوا عليها. فاستناء ده ازاي انا ممكن اخليه شيء ايجابي
ان احنا دايما بنشوفه سلبي. لا انا ممكن اشوفه شيء ايجابي ازاي؟ ارى في فضل الله علي بص هو كل الفرق بين السلبي والايجابي انت السلاه ده انت تراه ينسب لمين
ينسب لك ولا ينسب لله اذا نسبته لنفسك يبقى هو ده العكر ان ترى نفسك اهل لهزا الثناء. وانا عملت اعمال استحق بها الثناء. مع السلامة. انت ترى ان السنة ده هو محض فضل من الله. ما ليش اي علاقة به
بس هي ربنا بيمتن علي ده شيء ايجابي. ممكن اتحول لعمل صالح. يعني الثناء ده تطلع منه بكذا عمل صالح. اول واحد اول واحد ان تحمد الله تعالى على فضله عليك
ان تشكروا ان ارسل اليك هذا الثناء على السنة هؤلاء الناس الامر الثاني ان تفرح وتستبشر. تلك عاجل بشرى المؤمن. بشرى استبشر بها. فاستبشر ان ده علامة على قبول الايه؟ على قبول العمل
اللي بعد كده الحاجة اللي بعد كده ان انت ترجو من الله ان يكون ثناء الناس عليك ده يتحول بعد موتك الى دعوات صالحات واجعل لي لسان صدق في الاخرين سيدنا ابراهيم بيطلب كده يقول يا رب الاخرين يزكروني بخير. ليه؟ لان ده انا هستفيد بكده. انا مش عايز كده عشان نفسي
علشان انتفع بدعواتهم لزلك ربنا استجاب لدعوته. كل يوم نقعد نقول اصبحنا على فترة الاسلام وكلمة الاخلاص وعلى ملة ابراهيم. طب ما هي الاسلام سبحان الله بقى دي من اجابة الدعاء اجعل لي لسان صدق في الايه؟ ما فيش يوم بيعدي علينا لان لازم نزكر ملة ابراهيم حنيفا وما كان
تثني عليه خلاص طالما هتقول الدعاء ده هتثني عليه شئت ام ابيت حنيفا مسلما وما كان من المشركين. فكل من طبعا اي حد هيذكر ابراهيم عليه السلام هيقول عليه السلام. لكن نفترض ان ان رجل صالح يعني كل شوية من
وكل شوية نفتكر سناءنا عليه فاكيد هنترحم عليه كل ما ايه؟ كل ما نزكره. وده يكون سبب في كثرة الدعوات لك. في واحد يا جماعة بيتنسى بسرعة قوي. وفي ناس ما بيتناسوش قوي
كل ما ييجي زكرهم في اي مجلس تجد الناس من قلبها تدعي لهم بجد. في فرق بين واحد ايه؟ الله يرحمه. لأ. وفي واحد اول ما الناس تزكره ربنا يرحمه. عارف الفرق
الدبان احيانا الواحد لما الناس تثني عليه تقول يا رب يكون الامر ده يتحول يا رب لدعوات صادقة. بعد ما قلت دعوة صادقة في جنازتي الناس ديت لما سناءهم ده فعلا لو هم شايفيني فعلا كده يا رب ارى ذلك اثر ذلك في جنازتي
ما تفرح حاجة زي كده. كل ده انت مش داخل يعني انا ما دخلتش فيه. انا كل ده بافرح بحاجات محيطة بالسناء ما لهاش اي علاقة بي تفرح كمان بك
افرح ان ده ممكن يكون سبب في شهادة الناس لك. يوم ما تموت هيفرق معي في ايه؟ لا دي تفرق كتير تفرق كتير مرت جنازة على النبي عليه الصلاة والسلام فاثنى الناس عليها ايه؟ خيرا. فقال وجبت. مرت جنازة تانية. فاثنى الناس عليها ايه؟ شرا. فقال
قال اثنيتم على في الاولى خيرا فوجبت له الجنة واسنيتم على الثانية شهرا فوجبت له النار. انتم شهداء الله في الارض. فاكيد اللي اثنوا عليه خيرا في جنازته كانوا اصلا بيثنوا عليه في حياته
فانا لما باجد السنة دي اقول يا رب يا رب اكرمني بنفس الثناء ده يوم جنازتي عشان هتفرق معي كتير خد بالك هو مش معنى كده ان اللي في الجنازة ده مية مية. ده ممكن يكون عنده حاجات ما حدش عارفها
بس طالما الناس شهدت خلاص. زلك جاء في حديس تاني. قال عليه الصلاة والسلام ازا مات العبد خد بالك بقى انت ازا مات العبد فشهد له اربع ابيات من جيرانه. خد بالك من ايه
ده عشان دول عارفينه عارفينه كويس. اوعى تشتغل اي حد بس جيرانك عارفينك كويس ولا وحش. عشان كده الحديس ده بيقول لك خلي بالك من جيرانك. ورأي جيرانك فيه هيفرق عند ربنا جدا. ودول عارفين الحقيقة
ازا مات العبد فشهد له اربع ابيات من جيرانه انه كان على الخير قيل لهم قد قبلت شهادتكم فيه وغفرت له ما لا تعلمون. يعني هو كان عنده حاجات بس ما حدش يعرف عنها حاجة
عرف يستر نفسه على قد ما قدر. ومنكسر بس لدرجة ان جاره ما يعرفش كل امتي معافى الا ليه؟ المجاهرون. فشاهد له اربع ابيات قالوا الراجل ده كان كويس ومحترم ومهزب ومصلي ربنا يقول قبلت شهادتكم فيه وغفرت
ما لا تعلمون. فانا بستبشر ان الثناء دوت يكون اول حاجة طبعا علامة على قبول عمل ويكون بقى المعاني الكتير اللي انا قلتها لكم دي. ان يكون ممكن سبب ان انا اعدي بعد موتي اكون فعلا داخل على القبر والوضع سيء
يثنوا علي ويشهدوا لي الدنيا تتقلب معي. ويكتب لي الجنة بسبب ايه؟ بسبب شهادة الصالحين ديت من الحاجات اللي تدلك على ايضا قبول العمل. انتاج ان انت بعد العمل آآ
تلاقي اثر العمل خد بالك احنا قلنا عموما الحسنة بعدها حسنة ده عموما بس كل عمل له اثر مختلف عن عمل التاني. من علامات القبول انك تجد اثر العمل دوت
يعني مسلا الصيام يعني ايه اثاره؟ اثره الاساسي التقوى. كتب عليكم الصيام كما كتب عليه قولكم لعلكم ايه؟ تتقون تجد نفسك آآ اتقى لله من ثمرات الذكر مسلا. ايه ثمرات الذكر
الطمأنينة السكينة ازا زكر الله وجلت قلوبهم آآ الا بزكر الله تطمئن القلوب. تلاقي تلاقي بعد الذكر تجد ان انت بعد الذكر اشد طمأنينة من قبله. السكينة والراحة تلاقي اثر العمل
مثلا بعد الحج تجد نفسك زاهد في الدنيا راغب في الاخرة. كما قال الحسن البصري ان من علامات قبول الحج ان يعود الحاج زاهدا في الدنيا راغبا في الاخرة تجد فعلا نظرتك للدنيا اختلفت بعد الحج. واللي يحج او يعتمر بيحس بالمعاني دي فعلا يعني. الدنيا
اللي هو كان عامل حسابات لحاجات مش كده خالص الاحرام والمناسك والناس اللي بيشوفها يحطموا عنده حاجات كتير جدا كان فاكرها اساسية وهي مش اساسية ولا حاجة. ده موضوع يطول شرحه يعني
لكن اثر القرآن مثلا. ايه اثر القرآن؟ نشوف القرآن في القرآن بيقول لنا ايه؟ اذا سمعوا ما انزل للرسول ترى اعينهم تفيض من ازا ما انزلت سورة فمنهم من يقول ايكم زادته هزه ايمانا. مش كده ولا ايه؟ ان الذين اوتوا العلم من قبله اذا يتلى عليهم يخرون الاذقان سجادا ويقولون
سبحان ربنا ان كان وعد ربي لفرج واخرون رزقا يكون وازدهم خشوعا. يبقى انا اجد نفسي بعد ورد القرآن بتاعي اشعر بخشوع. اشعر ممكن رغبة في البكاء او بكاء دي من علامات القبول. انك تجد اثر العمل بقى نفسه ده لكل عمل زي ما قلنا له اثر ممكن يختلف عن الايه؟ عن التاني. دي علامات احنا قلنا كزا علامة
ممكن انسان يعرف بها اتقبل ولا لأ ؟ ما لقتش ولا علامة من دول يبقى تقلق بقى يعني. مش جزما ان انت ما اتقبلتش بس لازم تلاقي حاجة من دول
طب العمل بقى ايه؟ ايه شروط قبول العمل؟ دي سهلة قلناها قبل كده في دروس سابقة خاصة في دروس سورة الكهف لكن ممكن نختصر الموضوع ده في خمس شروط اساسية
الشرط الاول التوحيد فان الكافر لا يقبل منه اصلا ايه عمل الذين كفروا اعمالهم كسراب بقيعة يحسبه الظمآن ماء حتى اذا جاءه لم يجده شيئا مثل الذين كفروا اعمالهم كرامات. اشتدت به الريح في يوم مثل ما ينفقون اه كمثل ريح فيها سر اصابت حرث قوم ظلموا انفسهم فاهلا
المهم ان الكافر ما بيتقبلش اكيد منه ايه؟ عمل يبقى لازم تكون مؤمن خلاص دي سهلة نمرة اتنين الاخلاص. خد بالك احيانا احنا لما نقول شروط العمل نقول اخلاص والايه؟ والاتباع. لأ هو التوحيد والاخلاص والاتباع
ان الاخلاص جوة التوحيد اصلا الاخلاص مش هو التوحيد ان انا ممكن اكون موحد بالسمارة كده انا مسلم اهو بس بقوا رأي بالدرس ده مش هيتقبل مني مش عشان انا مش موحد عشان انا ايه مرائي. وممكن شخص يكون مخلص بس هو مش مش مسلم
مش هتقبل منه برضو. يبقى في عندنا شرط تلات شروط لو فصلناها صح يعني. بس هو الناس بتنجزها في الاخلاص والاتباع يعني. بس هي على على التحقيق يعني او على على
لأ توحيد اخلاص واتباعه لازم اكون مخلص بقى بعد التوحيد اكون مخلص في العمل ان انا لو عملت عمل رياء مش هيتقبل كان اغنى الشركاء عن الشرك من عمل عملا اشرك فيه معي غيري تركته وايه؟ تركته وشريكه او تركته وشركه
الاتباع نمرة تلاتة الايه؟ الاتباع. ان يكون العمل موافق لهدي النبي عليه الصلاة والسلام ازا كان العمل بدعة اكيد مش هيتقبل من عمل عملا ليس عليه امرنا فهو ايه؟ رد
بدينا بنمشي واحدة واحدة يبقى انا لازم اكون مسلم لازم اكون مخلص. يبقى انا بجاهد نفسي على الاخلاص وادفع الرياء هنتكلم في الموضوع دلوقتي. نمرة تلاتة ان انا احرص ان انا اتعلم السنة. عشان اعرف اللي انا بعمله ده موافق للسنة ولا انا مش موافق ليه؟ فلازم علم. اومال هجيبها منين الا
او على الاقل يكون حد جنبي عنده علم. هسأله فاضل شرطين الشرط الرابع الحذر من العكر بعد العمل الشرط الخامس الحذر من المن بعد العمل لان العجب بعد العمل يحبط العمل
الراجل لما كان راجل كويس واخوه بيعصي ربنا قال له والله لا يغفر الله لك ما طلعتش دي الا من نفس معجبة انا جامد جدا وانت ضايع فبيحلف يقول له والله لا يغفر الله لك. والتاني بيعصي ربنا بس منكسر ومتواضع
وقال الله من من ذا الذي يتألى علي؟ مين ده اللي بيحلف؟ قال لي اغفر لفلان قد غفرت له واحبطت عملك ان عملك الصالح كان معه ايه اعجاب للنفس. مش ممكن الكلمة دي تطلع من واحد منكسر
الخامس بقى المن انك تمن على ربنا مش معجب لا انت بتقول احنا ده احنا تمن على ربنا او تمن على الخلق بالصدقة مسلا لا لا تبطلوا صدقاتكم بالمن يمنون عليك ان اسلموا كلها تمن علي اسلامكم بل الله يمن عليكم. انا هداكم الايمان ان كنت
صادقين. يبقى انا اتجنب لان انا باحرص على خمس حاجات. توحيد اخلاص اتباع تجنب عقب تجنب ايه؟ من؟ مسألة الرياء دي رسالة مهمة بقى عشان برضه اه فيها نقطة مش مش هتكلم عن كل النقط اللي فيها بس النهاردة اضيف حاجة يمكن انا اتكلمت في حاجات قبل كده في دروس قبل كده بس في حتة مهمة بقى
نضيفها النهاردة وهي افرض انا احنا عندنا في نوعين من العمل. عمل انا داخله وانا مخلص وطلعت وانا مخلص تمام خلاص ده عدى عمل دخلته وانا مرائي طلعت وانا مرائي. لأ خلاص اكيد ايه مش مقبول. بس فعلا المشكلة يا عم الشيخ
بيحصل الاتي انا بخش لعمل مخلص في نصه وابقى مرائي على طول. وهي دي مشكلة انت جيد صليت بالناس آآ مخلص. في النص كده آآ تجليت لقيت ورايا على طول
مش عشان تجليت انت نفسك حدستك بالايه؟ بالرياء. ممكن تتجلى وانت مخلص عادي مش مشكلة تمام انت اسناء الدرس كنت بادئ مخلص ناس في نص درس الله ينور يا عم الشيخ بقت ايه؟ لقيت نفسك ايه؟ هاجس الرياء بدأ ايه
انت بتصلي لقيت سمعت واحد بيعدي بيبص لك مسلا فدخل في نفسك الايه؟ الرياء. هي دي مشكلة يعني. دي اكتر حاجة بتحصل لنا يعني ممكن واحد يقول ايه ان شاء الله مش هخش العمل من اوله ومرائي بس هو بيجي لي بقى
هنقول فيها فيها حالتين الحالة الاولانية ان انت جالك خاطر الرياء دوت. فبدأت تدافعه وقعدت تحاربه لغاية ما خلصت العمل انت مأجور وعملك مقبول انت كمان غير العمل قاعد تحارب
ازا وجدت الخاطر ده اقعد حاول تدفعه. تدفعه ايه انك تتزكر عظمة الله؟ المخلوق لا يملك لك ضر ولا نفع. وان الله سبحانه وتعالى هو هو الذي ينفع ويضر. وان الخلق هالك
والله هو الحي الباق. تقعد تفكر نفسك بالمعاني الكبيرة دي لغاية ما تهدا كده وخلاص تقول هيعملوا لي ايه؟ هيزودوني ايه؟ ما اذا كان اصلا زلك قال بعض السلف قلب من تراءه
ما انت عاصيه يعني حتى لو انت عايز عايز قلوبهم طب ما قلوبهم بايد ربنا يعني. آآ هتطلب قلوبهم وانت بتعصي ربنا ازاي تقعد بقى ايه تقاوح كده لغاية ما ايه تتهد شوية موضوع الايه الرياء دوت. انت مأجور في الحالة دي وعملك مقبول. لأ ده انا الصراحة جالي الرياء
وعجبني واسترسلت معه وكملت العمل كده بقى هنا بقى ايه العلماء يختلفوا. فيه ناس يقولوا ان عمل حبط وناس يقولوا لأ هتاخد اجر على اصل النية اللي هو الاخلاص اللي انت بدأت به. وعملك هيقل اجره قوي. بسبب انك انت كملته ايه؟ كملته رياء. فالانسان يخاف يعني. طيب حاجة تانية بتتسأل
يقول لك مسلا طب افرض انا بعمل العمل الصالح ونيتي ان ربنا يوسع رزقي مسلا هل ده مش اخلاص نيتي ان انا اتجوز نيتي ربنا يكرمني في شغلانة رحت عملت عمرة عشان ربنا يرزقني بها. هل ده
تخليط في النية هل ده انا كده ما بعملش عمل لله نقول ان انك تقصد الاعمال دية تقصد النوايا ديت في عملك؟ ده شيء مشروع اصلا والا فربنا نفسه حثنا عليه
فقلت استغفروا ربكم انه كان غفارا. طب ربنا حفزنا ازاي ؟ يرسل السماء عليكم مدرارا ويمددكم باموال وبنين يبقى انا لو نويت بالاستغفار الاموال والبنين ده مشروع بس بشرط هاقوله لك دلوقتي
ربنا النبي عليه الصلاة والسلام قال من احب ان يبسط له في رزقه وينسى له في اثره فليصل رحمه يبقى من الحاجات المحفزة لي ان انا اصل الرحم ان ربنا يوسع رزقي ويطول في عمري
صح؟ وسيدنا موسى عليه السلام قال قال ويا قومي استغفروا آآ ربكم ثم توبوا اليه يرسل السماء عليكم مدرارا ويزدكم قوة الى قوتكم ولا تتولوا ايه مجرمين. ازا انت تريد العمل الصالح توسعة الرزق بركة في العمر الزواج. الحاجات المشروعة ديت
ده شيء ما فيهوش ما فيهوش ما يتعارضش مع الاخلاص بس بشرط انك انت تكون اصلا تريد وجه الله بالعمل. يعني يعني مش ناوي النية دي بس بس لأ لو نوتها كده بس
لا يقبل لازم يكون معها ان انت تريد رضا الله والدار الاخرة. بس يعني ده اللي يخليها تتقبل. لان كل دي كانت ربنا بيزكرها على سبيل المحفزات مش الاساسيات ما قالش استغفر علشان ترزق
لأ استغفر عشان ترضيني وبعد كده بحفزك بالايه؟ بالاولاد والبنين والمال والكلام ده. فهي النية تكون كده. ان انت العمل تعمل مرضاة الله والدار الاخرة. و اتجوز وربنا يكرمني والعيال والكلام دوت. كل ده مش مشكلة. لذلك سعيد ابن المسيب كان يقول لابنه يا بني والله اني لاصلي من اجلك
الله تقول ده ده ايه ده! ده شرك ده ولا ايه! لأ! هو فاهم الايات وليخش الذين لو تركوا من خلفهم ذرية ضعيفة خافوا عليهم فليتقوا الله وليقولوا ايه قولا سديدا. فربنا بيحفز العبد
وزريته بسبب العمل الصالح. فلو انا نويت بالعمل الصالح ربنا يحفظ زريتي لو دي معها ان انا اصلا نعمة صحيحة هرضي ربنا. ما فيهاش مشكلة. دي ما فيهاش اشكالية مع الايه؟ مع موضوع الايه؟ انك انت مش مخلص
الموضوع ده بيعمل ايه؟ احيانا وسوسة لبعض الناس يقول لك لا لا عامل زي مسلا بعض الصوفية الجهال بس يقول لك ان انت آآ ان العوام بيطلبوا بالعمل الصالح الجنة
اطلبوا النجاة من النار لكن الخواص اطلبوا محبة الله تعالى الكلام شكله حلو ده كلام جاهل فاسق لان النبي عليه الصلاة والسلام كان يسأل الله الجنة ويستعيذ به من النار
واي واي ويؤثرون عن بعض الايه الصالحات يقولون اللهم اني لا اعبدك لا اعبدك طمعا في جنتك ولا اعبدك خوفا من نارك ولكن اعبدك محبة لك. الله سيدي يا سيدي
جميلة جدا شكلها حلو. بس دي كلمة فاجرة ليه؟ لان النبي عليه الصلاة والسلام نفسه بنسأل الله الجنة ويستعيذ به من النار. انت عديت النبي عليه الصلاة والسلام ولا ايه النظام؟ ودي حاجات ربنا اصلا حثنا عليها
وتقول له لأ انا بقى مش باعبدك عشان الجنة. طب انا انا ازاي انا اللي قلت لك اطلب مني الجنة لما جه معاذ ابن جبل الراجل اللي صلى ورا معاذ ابن جبل فاكرين انه طول وبتاع
قال له قال له يا رسول الله انا يعني ما بعرفش انتم بتقولوا ايه انتم بتطولوا وانا ما بلاقيش حاجة اقولها قال اني لا احسن دندنتك ولا دندنة معاز قال له طب انت بتقول ايه في الصلاة؟ قال اني اسأل الله الجنة
واستعيز به من النار. بس هو ده اللي بعرف اقوله. فقال النبي عليه الصلاة والسلام. عارف كل اللي بنقوله ده حولهما ندندن. احنا اهو احنا كل ادعيتنا عشان ايه؟ عشان نخش الجنة
ونطلع من النار. ده شف النبي يقول كل ادعية اهدافها الاساسية ان انا اخش الجنة وييجي واحد يقول اللهم اني لا اعبدك طمعا في جنتك ولا خوفا من نارك ازاي
ذلك يخوف الله به عباده يا عبادي فاتقون. فالعبد لازم يخاف من النار ما دي مش كلمة حلوة ولا حاجة. عشان كده ان انت تطلب الجنة. تطلب آآ النجاة من النار. تطلب البركة في الحياة في الرزق. ده ما فيهوش علاقة ما فيهوش شرك. فدي
خد التموين يقول لك ده شرك. شرك ايه يا عم الحاج! ده ربنا اللي قال لنا اعملوا كده! هو انا باجيب من عندي! ده مش شرك! لكن لازم يكون اصل النية ايه؟ ان انا بارضي ربنا
وارجو الدار الاخرة وبعد كده بقى عايز تحط النوايا الدنيوية دي ما فيهاش مشكلة طيب نقوله بقى ايه بسرعة اسباب القبول بقى يعني ايه يا ابو مش انت قلت لنا شروط القبول؟ دي الشروط اللي هو واحد منهم راح مع السلامة خالص. بس اللي انا حاقوله ده دلوقتي حاجات بتايه
بتزق بعد الشروط. الشروط دي ان انت ايه يعني احنا كده مش هابط ان شاء الله بس انا عايز ايه عايز بقى يتقبل بقى ويعدي فاللي انا بقوله ده دلوقتي مش شروط قبول لا دين محفزات بقى اللي هي تزق معنا اهو
اول حاجة الدعاء وده اتعلمناه في اول الدرس. ابراهيم عليه السلام ربنا تقبل منا انك انت السميع العليم رب اجعلني مقيم الصلاة من ذريتي ربنا وتقبل دعاء اللهم اني اسألك علما نافعا ورزقا طيبا وعملا متقبلا. النبي عليه الصلاة والسلام يقول اللهم اني اللهم تقبل توبتي
واغسل حوبتي. واجب دعوتي واهدي قلبي الايه؟ الحديس المشهور. الدعاء المشهور. تخيل انت يعني النبي عليه الصلاة والسلام يقول اللهم تقبل توبتي عليه الصلاة والسلام وبالتالي اهم الامور اللي على طول ودي ودي من علامات انك انت انسان كويس. ان انت تجد نفسك دايما بتقرا الموضوع دوت
يا رب تقبل مني. يا رب تقبل مني يا رب. على طول فده ده يدل انك انسان كويس. مش معجب. ما بيقولش الدعاء ده الا واحد فعلا يريد الله سبحانه وتعالى وخايف من عدم القبول
خوفك هو اللي خلاك تقول كده لو لقيت نفسك الدعاء ده معك على طول دي بشرى يعني من الحاجات اللي بتعينك اللي بتدفع القبول ان انت تتقي الله عموما وتقوى الله الحد الادنى منها انك تفعل الواجبات تترك المحرمات
فده يخليك تعدي. ليه؟ انما يتقبل الله من الايه؟ من المتقين. ممكن عمل واحد تتقيش ربنا فيه يضرب لك ضربة جامدة. مثال مسلا واحد ما صلاش العصر حديث قال من ترك صلاة العصر فقد
عمله كله يعني. عمل اليوم كله ما يتعملش منه حاجة بس اهو ما هو ما اتقاش ربنا اليوم دوت. ممكن تسيب صلاة العصر اليوم ده راح من دخوله فتتقي الله قدر المستطاع ده يكون سبب ليه؟ انك تعدي
من الحاجات اللي بتدفع قبول العمل انك تهتم بالصلاة قوي. يعني عارف لو انت الدنيا بايظة معك ركز على الصلاة والله يا اخوانا الصلاة دي بتجيب كل حاجة والله العزيم الصلاة دي
سبب كل خير. حتى الاعمال اللي هي واقعة هتقومها لك. ليه كزا حاجة اول دليل الصلاة ازا صلحت ايه؟ صلح سائر العمل. مش في الاخرة بس في الدنيا ان الصلاة
عن الفحشاء. يعني هي بتجيب معك. هتجيب معك كل حاجة كده ركز في دعاء سيدنا ابراهيم اول حاجة الاقي ربي اجعلني اقيم الصلاة. وحط الاول الايه؟ المحفز ومن زريتي. بعد كده قال ايه
ربنا وتقبل دعاء لان انا لو صليت صح هتقبل لو بقيت مقيم الصلاة مش بصلي مقيم الصلاة بصلي صح بخشوع واركانه وسننه وصلاة صلاة دي تعديك اي حاجة تلاقي نفسك بقيت عبد مقبول. اعمالك بتتقبل. حتى اللي واقع بيتقبل. لان انت بتصلي كويس
فلو عايز حاجة تزق معك جامد ومش عارف تركز فيه ولا في ايه ركز في الصلاة ركز في الصلاة من الحاجات اللي بتعمل معك بومب جامد كده مصارعة التوبة لو غلطت زائد
تركيز على الوالدين بوم تركيز على الوالدين بوم والعكس بام بعض عقوق الوالدين حطم الاعمال لا يدخل الجنة عاق مش بقى ما تقبلش لا ده محكوم عليه خلاص مش مش عمل ولا اتنين لا يدخل الجنة عاق
صريح اقول لك بقى الوالدين مع التوبة جم فين ؟ مين شاطر يقول لي؟ اية كده سورة جابت الاتنين مع بعض بعديها اتزكر القبول على طول ايوة صح احسنت. اولها هو ايه؟ عايزين نجيب اولها بقى. جزاك الله كل خير يا اسلام
ووصينا الانسان ديوان سورة الاحقاف تمام اتفقنا؟ عشان طبعا ما فيش تقريبا ما فيش غير تلاتة حافظين سورة الاحقاف بانت لهم ولا حاجة الا خاتمين بس انت الاعقاب طبعا عشان في الحواميد
تتساب للاخر يعني والذي قال لوالدي آآ قال سبحانه وتعالى ووصينا الانسان بوالديه احسانا. حملته امه كرها ووضعته كرها وحمله وفصاله ثلاثون شهرا حتى اذا بلغ اشده وبلغ اربعين سنة قال رب اوزعني ان اشكر نعمتك التي انعمت علي وعلى والدي وان اعمل صالحا ايه؟ ترضاه
واصلح لي في زلاتي. اني توبته اليك. واني من المسلمين. اولئك الذين نتقبل عنهم. احسن ما عملوا وكمان ونتجاوز عن سيئاتهم. في اصحاب الجنة. وعد الصدق الذي كانوا يوعدون. والذي قال لوالديه اف لكما
ان اخرج وقد خلت القرون من قبلي؟ وهما يستغيثان الله ويلك امن ان وعد الله حق. فيقول ما هذا الا اساطير الاولين. اولئك الذين حق عليهم القول في امم قد خلت من قبلهم من الانس والجن انهم كانوا خاسرين
واضحة جدا. الارتباط بين علاقتك مع الوالدين وبين قبول العمل او رده. وبين انك تفوز او تخسر الذي قال لوالديه شف يعني انه كافر يعني هو اصلا كافر فربنا قال لنا اول مشهد له قال لو دي ايه؟ اف لكم. اف بس
اوف اتذكرت كده وموضوع كبير. اف لكم. ما اللي بيشتم ابوه هو اللي بيعاير امه بحاجة ولا يقول لها انت انت غبية انت ما بتفهميش انت اللي بيقول لابوه انت انت انت خلاص عفا عليك الزمن انت انت على ابوك
على لبسه ولا يالس على على ايه اللي انت لابسه ده انت بابا انت يعني انا بقول لك الكلام العادي امال بقى اللي بيشتم ابوه امال اللي بيضرب امه يعني
في حاجات يا اخواننا انسى انسى انسى انسى معها اي حاجة خلاص اعكس بقى. المبالغة في بر الوالدين. المبالغة بقى. كل ما تدي في الباب ده اكتر كل ما تأمن عملك اكتر
عدي تعدي اي حاجة تعدي. خلاص تمام اه مع التوبة بقى انك انت اما بتغلط بتتوب تغلط تتوب. نعمل الاتنين دول مع بعض اولئك الذين نتقبل عنهم ايه؟ احسن ما عملوا. اقول لك بقى
في حاجة تانية من الايه الحاجات اللي بتعمل بوم برضو. محفز جلد لو لقيت الدنيا برضو مش حاسس ان انت الاعمال بتاعتك مش قد كده وما تقبلش. ركز في حتة كده العب فيها جامد بقى
غير الوالدين خلاص عدينا الوالدين تحسن الى الناس وتتعامل معهم اعلى الاخلاق الممكنة الخلق. حسن الخلق ده عامل زي ايه يا جماعة عامل زي آآ مسلا آآ يعني عيش يعني او حاجة كده كانت بايتة شوية
اه انت عارف الام لما بتبقى حاجة بايتة بتعمل فيها ايه سخنها تحط عليها شوية بهارات وبتاع اقلب ما حدش حس بحاجة الله يا ماما الاكل جميل وهي اصلا كانت ريحته صعبة اصلا وهو طالع من التلاجة كان ازرق فيه ريحة مش تمام وبتاع. فهي حرام يترمى
انت نرميه في بقكم وخلاص فتروح حطاه فتسخن شوية حاجات كده عند انا بقول لك ليه كده ؟ هقول لك حاجة تفهم. ان سوء الخلق يفسد العمل كما يفسد الخل العسل
جبت عسل حطيت عليه خل ما حدش يقدر ياكله اعكس بقى. حط حسن الخلق على حاجة يعني ما كتش تتاكل هتتاكل هتعدي ان انت خليت طعمية مقبول زي ما الخل بوز العسل لأ ده احنا هنحط بهارات على الاكل اللي ما كانش مقبول هيعدي
انا فهمت العكسة ديت زي ما سوء الخلق بيفسد العمل حسن الخلق يحسن الايه؟ يجمله كده. يبقى هو شكله وحش بس لما حطيت عليه شوية حسن خلق ربنا قبله. ماشي بقى شكله كويس
فالحتة دي مهمة انك انت تحسن مع الناس جدا يعني تعفو تعفو عن من ظلمك يعني تقابل السيئات الحسنة. خد بالك سوء الخلق اصل سوء الخلق مشكلته في ايه؟ انت عارف العمل اثره ايه
انشراح الصدر طمأنينة السكينة راحة البال عارف انت الجو ده سوء الخلق العكس ده زائد لسان ضيق في الصدر غضب انفعال تحس ان في حاجات متضادة فدي تتحط على دي تبوز الاثر ده مع الاثر ده يروح الاتنين ضايعين بعض
غير بقى ان سوء الخلق ممكن يعمل حاجات تانية خليك مفلس شتم هزا ضرب هزا اكل مال هزا يأخز هزا من حسناته وهزا من حسناته طيب مع السلامة معكش حاجة والسلامة في النار
العكس بقى ايه حسن الخلق بقى ايه يعلي يعلي يعلي. وان الرجل ليدرك بحسن خلقه درجة الايه؟ درجة الصائم القائم. يعني مش بس عمله اتقبل ده في عمل تاني خده
ما عملوش اصلا بقى شبه الصوام القوام اللي هو اصلا ما جيتش هنا قبل كده يا جماعة لا ده انت اللي عملته اتقبل واتحط لك عليه كمان فالحتة دي حلوة
الحتة دي قليلة فالعب يعني ايه قليل دلوقتي اللي خلقه حسنة قليلين عايز تبقى شكلك كده قدام ربنا مميز دايما ايه اشتغل في الحتة الفاضية وما حدش بيقعد فيها كتير
حسن الخلق. في زمن سوء الخلق يا رب انا مع نفسي ناس تقول لك انت غريب هو ده اللي انا عايزه طوبى للايه الغرباء الحاجات اللي تساعدك على قبول العمل
اخفاء العمل ازا كان العمل مما يخفى في حاجات ما تخفاش هعمل لها ايه؟ صلاة الجماعة العمرة آآ الحج في ايات هي طبيعتها كده خلاص عملية. بس اي عمل ممكن في اختيارين اخفيه او اظهره اختار الاخفاء طبعا
من ده ارجليه للقبول. ارجى للاخلاص اكيد ما فيش رياء واكيد ما فيش عقب لان ما هو ما فيش حد شايف اصلا ولا حد حاسس بي. فده بيكسر عندك العجب ويكسر عندك الرياء. بالتالي العمل يبقى ارجل القبول
هو ربنا قال كده ان تبدوا الصدقات كويس مش وحش. فنعما هيك. طب وان تخفوها وتؤتوا الفقراء احسن فهو خير لكم. يبقى دايما اخفاء العمل اللي ممكن اخفاؤه او ازهاره افضل من ايه؟ من من ايه؟ من اظهاره
قهوة مسلا هخبي الدعوة ازاي درس هي طبيعة العمل اظهار. انت بقى تعاني بقى في في انك تجاهد نفسك. لكن لو اقدر اخبيه ما تخبيه فده بيعين على الايه على من الحاجات اللي بتعمل لك دفعة برضه انك انت تستصغر عملك بعد ما تعمل
بعد ما عملته ما تشوفوش حاجة جديدة ده ناتج عن معرفتك بالله زي ما قلنا كزلك احد السلف قال ان العمل لا يتم الا بثلاث العمل لا يتم الا بثلاث. تعجيله
واستصغاره العمل لا يتم الا بثلاث تعجيله وسط صغاره وستره كل ما العمل يصغر عندك يكبر عند الله العكس في السيئة كل ما السيات تكبر عندك ده السور عند الله سبحانه وتعالى. ازا عملت حسنة استصغار
اتقبلوا اتقبلوا بزيادة وازا عملت سيئة استعزمها جدا لا تنزر الى المعصية ولكن انزر الى من عصيت. لا تنزر الى الطاعة لكن انظر الى ما يليق بالله القواعد دي تخليك ايه تعدي على طول. من الحاجات اللي بتساعدك حسن الزن بالله. احنا قلنا انا بسيء الظن بنفسي انا ما استاهلش. لكن اما الله فهو اهل للقبول سبحانه وتعالى
هو اهل التقوى واهل الايه؟ المغفرة. فقل يا رب انا ما استاهلش لكن انت انت تقبل طبعا انت تقبل انت مثلك يقبل حسن زنك بالله ده يخلي لك الحاجات تعدي. انا عند زن عبدي ايه؟ بي. فاحنا لا نسيء الزن بالله. هنسيء لكل ده الكلام على نفسنا. انا اسيء الظن ان انا ما استاهلش بس ربنا يقبل
ربنا كريم. ربنا لأ ربنا ده احنا ما لم نرى منه الا كل جميل. زن بالله انه يقبلني طبعا لا يموتن احدكم الا وهو يحسن الظن بالله الحاجات اللي تساعدك انك تتعلم السنة عشان ما تقعش البدعة. من الحاجات اللي تساعدك تتعلم النوايا. عشان النوايا دي تجارة العلماء. تخليك تنوي في الاعمال
اخر حاجة لو ربنا املك بقى حصل لك ايه ؟ ها حاجات كتير لو ربنا قابلك اعرف ان انت عديت اولا دعائك مستجاب وتقدر تطلع من اي كربة بسهولة كزلك لنصرف عنه السوء والفحشاء. ليه؟ لانه من عبادنا الايه؟ المخلصين. التلاتة اللي كانوا في الغار عملوا ايه
جابوا عمل مقبول طلعوا به. واحد بس امال لو عنده كتير منه لأ ده معدي. جاب عمل مقبول واحد بس الصخرة مشيت. الصخرة بتمشي. سامعني المقبول. دعاء مستجاب كربات بتتكسر
اللهم ان كان هذا العمل خالصا لوجهك فافرج عنا ما نحن فيه فانفرجت الصخرة. صخرة بتمشي والهمومك واحزانك ومشاكلك اسهل من الصخرة بكتير يبقى اللي اتقبل ده اولا عدى. انت في عناية ورعاية. دعائك مقبول ومعك حاجات كتير بقى ايه تتوسل بها الى الله. تطلع بقى اول ما تتزنق طلع. طلع الاعمال
اللي انت ترجو قبولها. ان انت حاسس ان ايه حاسس ان دي قبلت بالعلامات اللي قلناها. تقول يا رب انا عملت كده يا رب وعملت كده. اشمن بقى انت بتتوسل انت واقع
يا رب لو كنت آآ قبلت مني العمل ده يا رب سلك لي المصلحة دي. يا رب اعمل لي كزا. يا رب دي تعدي. كده تلاقي الدنيا تمشي معك. دقيقة واحدة
اتنين ترى البركة كل شيء في حياتي. لو اتقبلت تجد البركة في حياتك في ولادك في نفسك بص ام مريم لما قالت ايه ربياني نزرت لك ما في بطني محرما تقبل مني
انك انت السميع ربنا عمل ايه في السيدة مريم؟ فتقبلها ربها بقبول حسن وانبتها نباتا حسنا وكفلها زكريا كلما دخل عليها زكريا للحرام وجد عندها ايه؟ رزقا مريم بس عيسى عليه السلام ابن مريم. قال وجعلني مباركا
اينما كنت. كل ده ليه؟ عشان ربنا قبل دعوة جدد سيدنا عيسى لما قالت فتقبل من الناس لو ربنا قابلك تجد البركات في نفسك في اولادك مالك في وقتك الدنيا تحس به. تحس ان انت ان انت شخص مقبول. مش حاسس دايما الدنيا كده
طبعا احنا قلنا انك تجد اثر ذلك في الناس. تجد محبة الخلق. الثناء عليك لذلك ايه؟ احد السلف كان يقول اذا اقبل العبد بكليته على الله اقبل الله بالخلق عليه
انت اطلب ربنا وكل حاجة هتجي لك من اسار زلك لو اتقبلت تلاقي ايه السيئات يتجاوز عنها الغفر تلقائيا. اولئك الذين تقابل عنهم احسن وعملوا نتجاوز عن سياتين في اصحاب الجنة
يعني اسبت ان ليهم سيئات واثبت ان هو تجاوز عنه ليه ؟ لان هو قبلك حفظ العبد والزرية. لما ربنا قبل الجد حفظ اموال الايه؟ اليتامى في قصة الخضر معروفة طبعا. واما الجدار فكان لغلامين يتيمين في المدينة وكان تحته كنز لهما. وكان
وهما صالحا. فاراد ربك ان يبلغا اشدهما ويستخرجا كنزهما. احفظ الله يحفزك مش هيحفزك انت بس يحفزك انت وزريتك وزرية زريتك قال عمر بن عبدالعزيز ما من عبد صالح يموت
الا حفظه الله في عقبه وعقب عقبه ابن المنكدر يقول ان الله ليحفظ بالرجل الصالح ولده وولد ولدي والدويرات التي حوله. هي مش بس ممكن صحابه ممكن آآ جيرانه قرايبه ومراته. يعني اي دايرة اهوة تهمه
العبد ده ويهمه سلامتها ربنا يكرمه فيها ويسلمها له والدويرات قال ان الله لا يحفظ بالرجل الصالح ولده. وولد ولده والدويران التي حوله. فما يزالون في حفز من الله وسبته
لذلك اخر حاجة هنقولها ان صاحب العمل المقبول قد يكون سبب لقبول عمل غيره يعني انت اتقبلت هيكون سبب ان واحد تاني اتقبل لانه قاعد معك فانت طالما قاعد معك يبقى نقبله معك
معروف في الحديس الراجل دخل مجلس علم وقعد وقاعد مش مش جاي يحضر الدرس كان مستني واحد ولا بتاع والله تعالى آآ قال اغفروا لهم فقالوا يا رب فيهم فلان
ليس منهم قال هم القوم لا يشقى ايه ؟ جليسه. يعني اثر العبد المقبول تتعدى الى اللي قاعد جنبه حتى يعني للناس اللي يهموه الى الدواير اللي اللي نفسه ان هم يسلموا. حاجة جميلة
لذلك من دي من حكم ان احنا بنقدم في الامامة الافقه والاتقى والاورع الاحفز ليه؟ لان دوت هيقول اهدنا الصراط ليه؟ مستقيم. لو ربنا قابل منه عدى جينا كلنا كده نخلف الامام ايه؟ الامام راجل يغلب على الزن ان دعاؤه مقبول
شفت بقى انا ربنا قبلك كتير النهاردة اتكلمنا في كل حاجة بقى. ايه علامات القبول؟ ايه شروط القبول؟ ايه اسباب القبول في اثار القبول في كتاب جميل للشيخ هشام عبدالجواد الزهري اسمه قبول العمل. هشام عبدالجواد الزهيري اسمه قبول العمل. سواء مش موجود غير في مكتبات اسكندرية ايه؟ فقط. لكن انا اختصرته لكم يعني في هذا
اللقاء الطيب المتع. وده من الاستعدادات بقى رمضان مجهز نفسينا لقبول العمل. جزاكم الله خيرا. سبحانك اللهم ربنا وبحمدك. اشهد ان انت استغفرك